Χαραλαμπίδου: Να καταργηθούν τα θρησκευτικά

Τις αντιδράσεις της βουλευτή του ΑΚΕΛ Ειρήνης Χαραλαμπίδου προκάλεσε η επιστολή του Αρχιεπισκόπου Χρυσοστόμου προς τον Υπουργό Παιδείας Κώστα Χαμπιαούρη, στην οποία του προτείνει την κατάργηση πέντε θρησκευτικών αργιών από τα σχολεία.

Με ανάρτηση της στο twitter η Ειρήνη Χαραλαμπίδου καλεί τον Αρχιεπίσκοπο να προτείνει κατάργηση του μαθήματος των θρησκευτικών στην εκπαίδευση αντί την κατάργηση των θρησκευτικών αργιών από τα σχολεία και προτείνει αντικατάσταση των θρησκευτικών με κοινωνιολογία της θρησκείας.

Νωρίτερα, δόθηκε στη δημοσιότητα η επιστολή του Αρχιεπισκόπου Χρυσόστομου με την οποία προτείνει στον Υπουργό Παιδείας Κώστα Χαμπιαούρη να καταργήσει πέντε θρησκευτικές αργίες από τα σχολεία αφού όπως σημειώνει, έχει παρατηρήσει πως κανένας εκπαιδευτικός δεν αξιοποιεί τις σχολικές αργίες για τον λόγο για τον οποίο αυτές έχουν θεσπιστεί.

Πηγή: philenews